
	Циљ предмета
Омогућити студентима да овладају знањима и вештинама из области инструменталних метода, да упознају методе које се користе у инструменталној анализи: основе UV-VIS спектроскопије, IR спектроскопије, NMR спектроскопије, масене спектрометрије, атомско апсорпционе спектрофотометрије, пламене фотометрије,  рефрактометрије, полариметрије, као и сепарационих, комбинованих хроматографско-спектроскопских метода. 

	Исход предмета
Знања која ће студенти стећи: Познавање метода које се користе у инструменталној анализи: основе UV-VIS спектроскопије, основе IR спектроскопије, основе NMR спектроскопије, основе масене спектрометрије и њихова примене у анализи фармацеутских производа. Основе хроматографских метода и њихова примена, комбиноване инструменталне методе, основе атомско апсорпционе спектрофотометрије и пламене фотометрије, основе рефрактометрије и полариметрије, основе електроаналитичких метода, квалитативна и квантитативна анализа секундарних метаболита, методе анализе биљних дрога. Вештине које ће стећи: Вештина анализе UV-VIS спектара и одређивања концентрације фармацеутских супстанци у испитиваним узорцима. Вештина анализе IR, NMR и масених спектара фармацеутских супстанци. Вештина одређивања структуре једињења на основу спектара. Вештина представљања спектралних података на основу структуре једињења. Вештине хроматогафске анализе и раздвајања. 

	Садржај предмета
Теоријска настава
Методе које се примењују у фармацеутској анализи; Електромагнетно зрачење; Спектроскопске методе; Апсорпција и емисија зрачења; Ламбер-Беров закон; Основе UV-VIS спектроскопије; Снимање и интерпретација UV-VIS спектара и анализа спектара фармацеутских супстанци са кисело-базним особинама и таутомера; Методе за квантитативно одређивање садржаја фармацеутских супстанци; Основе IR спектроскопије и примена у фармацеутској анализи; IR спектри појединих класа хемијских једињења; IR спектри једињења са карбонилном групом; Снимање IR спектара и примена у квантитативној анализи; Основе нуклеарно-магнетно-резонантне спектроскопије (NMR спектроскопије). Основе 1Н NMR и 13C NMR спектроскопије; Основе масене спектрометрије и врсте фрагментационих процеса; Карактеристике масених спектара појединих класа једињења; Хроматографске методе анализе; Гасна хроматографија (GH) и високоефикасна течна хроматографија (HPLC); Комбиноване инструменталне методе; Хроматографско-спектроскопске методе (GH-MS, HPLC-UV, HPLC-MS, HPLC-NMR); Атомска апсорпциона и емисиона (пламена фотометрија) спектрометрија; Електроаналитичке методе; Рефрактометрија и полариметрија.
Практична настава (вежбе)
Одређивање концентрације раствора; Процена λmax код коњугованих система; Анализа UV-VIS спектара органских молекула; UV-VIS спектрофотометријска анализа; Интерпретација IR спектара молекула; Анализа IR спектара једињења са карбонилном групом; Интерпретација 1H NMR спектара; Решавање спектралних проблема; Анализа масених спектара; Одређивање молекулског јона, основног јона, метастабилних јона и осталих фрагментационих јона у масеном спектру; Утврђивање присуства изотопа у масеном спектру;  Одређивање структуре једињења комбинованим хроматографским и спектроскопским методама; Принципи полариметријског одређивања; Принципи рефрактометријских мерења; Принципи атомске апсорпционе спектроскопијске анализе и пламене фотометрије; Гаснохроматографска и HPLC анализа.

	Број часова активне наставе: 60
	Теоријска настава: 45
	Практична настава: 15

	Методе извођења наставе
Предавања, вежбе, рад у малим групама

	Оцена знања (максимални број поена 100)

	Предиспитне обавезе
	поена
	Завршни испит 
	поена

	активност у току предавања
	15
	писмени испит
	

	практична настава (вежбе)
	15
	усмени испит
	50

	колоквијум-и
	
	практични испит

